Tameṭṭut ur tesɛi ara telelli ad texdem ayen id-as-yehwan,daɣen ad teffaɣ akken id-asyahwa,acku ur iwilem ara ma yella teḥwaǧ ad teffaɣ, yewwi-d fell-as qbel ad tcawar bab-as neɣ argaz-is iwakken ad truḥ ɣer tmaɣriwin n ddin,neɣ lmarwaḥ ɣer twacult, akken ad tezhu fell-as, neɣ ɣer tmaɣriwin n laḥbab.Tameṭṭut ur tezmir ara ad tili deg umkan anda yella unejmuɛ anda llan lɣaci, neɣ anda ttnejmaɛen yergazen , di leswaq neɣ di tejmaɛt. ma yella txulef aṛṛay, ad tt-awi tamuɣli ur nelhi ara s ɣur yergazen,acku ur iwilem ara daɣen ad txalef aṛṛay n tejmaɛt n yergazen, anda ad naf asugen ɣer yergazen yeqqar-d d akken tameṭṭut teɣimit-ines deg uxxam.